ประกาศคณะกรรมการพิจารณามาตรการปกป้องประกาศคณะกรรมการพิจารณามาตรการปกป้องเรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นพ.ศ. ๒๕๕๖[๑] ตามที่ได้มีประกาศคณะกรรมการพิจารณามาตรการปกป้อง เรื่องมาตรการปกป้องจากการนำเข้าสินค้าบล็อกแก้วที่เพิ่มขึ้น พ.ศ. ๒๕๕๔ ลงวันที่ ๓สิงหาคม พ.ศ. ๒๕๕๔ ซึ่งแก้ไขเพิ่มเติมโดยประกาศคณะกรรมการพิจารณามาตรการปกป้องเรื่อง มาตรการปกป้องจากการนำเข้าสินค้าบล็อกแก้วที่เพิ่มขึ้น (ฉบับที่ ๒) พ.ศ.๒๕๕๕ ลงวันที่ ๕ ตุลาคม พ.ศ. ๒๕๕๕ กำหนดให้เรียกเก็บอากรปกป้องสำหรับการนำเข้าสินค้าบล็อกแก้วซึ่งมีลักษณะเป็นก้อนสี่เหลี่ยมใช้ตกแต่งอาคารสถานที่ภายใต้พิกัดอัตราศุลกากรประเภทที่ ๗๐๑๖.๙๐๐๐ และต่อมาบริษัทบางกอกคริสตัล จำกัดอุตสาหกรรมภายในผู้ผลิตสินค้าบล็อกแก้วและเป็นผู้ผลิตสินค้าชนิดเดียวกันได้ยื่นคำขอให้พิจารณาขยายเวลาการบังคับใช้มาตรการปกป้องสินค้าดังกล่าวต่อไปอีก๓ ปี ตามมาตรา ๑๓ และมาตรา ๓๖แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐เนื่องจากยังไม่สามารถปรับตัวเพื่อลดต้นทุนให้แข่งขันกับสินค้าจากต่างประเทศได้ซึ่งคณะกรรมการพิจารณามาตรการปกป้องได้มีมติให้กรมการค้าต่างประเทศเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นตามประกาศกรมการค้าต่างประเทศ เรื่องเปิดการทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นพ.ศ. ๒๕๕๕ ลงวันที่ ๑๔ ธันวาคม พ.ศ. ๒๕๕๕ นั้นบัดนี้ คณะกรรมการพิจารณามาตรการปกป้องมีคำวินิจฉัยชั้นที่สุดเมื่อวันที่ ๒๖ มิถุนายน พ.ศ. ๒๕๕๖ว่าปรากฏหลักฐานการนำเข้าสินค้าบล็อกแก้วเพิ่มขึ้นและก่อให้เกิดความเสียหายอย่างร้ายแรงแก่อุตสาหกรรมภายใน โดยเป็นความเสียหายโดยรวมที่ชัดแจ้งที่เกิดแก่อุตสาหกรรมภายในเห็นควรกำหนดมาตรการโดยเห็นว่าอุตสาหกรรมภายในมีความจำเป็นต้องขยายระยะเวลาการบังคับใช้มาตรการปกป้องต่อไปอีก๓ ปี เพื่อป้องกันมิให้เกิดความเสียหายต่ออุตสาหกรรมภายในในระหว่างการปรับตัวจึงให้เรียกเก็บอากรจากการนำเข้าสินค้าที่เพิ่มขึ้นดังกล่าวอาศัยอำนาจตามความในมาตรา ๖ (๑) มาตรา ๒๖ มาตรา ๒๗ มาตรา ๒๘ มาตรา ๓๒มาตรา ๓๓ มาตรา ๓๔ มาตรา ๓๖ และมาตรา ๓๗แห่งพระราชบัญญัติมาตรการปกป้องจากการนำเข้าสินค้าที่เพิ่มขึ้น พ.ศ. ๒๕๕๐คณะกรรมการพิจารณามาตรการปกป้องออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นพ.ศ. ๒๕๕๖ข้อ ๒ ประกาศนี้ให้ใช้บังคับตั้งแต่วันที่๑๕ มกราคม ๒๕๕๗ จนถึงวันที่ ๑๔ มกราคม พ.ศ. ๒๕๖๐ข้อ ๓ ให้เรียกเก็บอากรปกป้องสำหรับการนำเข้าสินค้าบล็อกแก้วซึ่งมีลักษณะเป็นก้อนสี่เหลี่ยมใช้ตกแต่งอาคารสถานที่ภายใต้พิกัดอัตราศุลกากรประเภทที่ ๗๐๑๖.๙๐๐๐ ดังนี้(๑) ให้เรียกเก็บอากรจากการนำเข้าสินค้าดังกล่าวตั้งแต่วันที่ ๑๕มกราคม พ.ศ. ๒๕๕๗ ถึงวันที่ ๑๔ มกราคม พ.ศ. ๒๕๕๘ให้เรียกเก็บอากรตามราคาในอัตราร้อยละ ๒๗.๕๐ ของราคา ซี ไอ เอฟหรือตามสภาพในอัตราก้อนละ ๘.๗๓ บาทโดยให้เรียกเก็บอากรในอัตราที่คิดเป็นเงินสูงกว่า(๒) ให้เรียกเก็บอากรจากการนำเข้าสินค้าดังกล่าวตั้งแต่วันที่ ๑๕มกราคม พ.ศ. ๒๕๕๘ ถึงวันที่ ๑๔ มกราคม พ.ศ. ๒๕๕๙ให้เรียกเก็บอากรตามราคาในอัตราร้อยละ ๒๖ ของราคา ซี ไอ เอฟ หรือตามสภาพในอัตราก้อนละ๘.๒๓ บาท โดยให้เรียกเก็บอากรในอัตราที่คิดเป็นเงินสูงกว่า(๓) ให้เรียกเก็บอากรจากการนำเข้าสินค้าดังกล่าวตั้งแต่วันที่ ๑๕มกราคม พ.ศ. ๒๕๕๙ ถึงวันที่ ๑๔ มกราคม พ.ศ. ๒๕๖๐ให้เรียกเก็บอากรตามราคาในอัตราร้อยละ ๒๔.๕๐ ของราคา ซี ไอ เอฟหรืออัตราตามสภาพในอัตราก้อนละ ๗.๗๓ บาทโดยให้เรียกเก็บอากรในอัตราที่คิดเป็นเงินสูงกว่าข้อ ๔ มิให้เรียกเก็บอากรตามข้อ๓ สำหรับการนำเข้าสินค้าที่มีแหล่งกำเนิดจากประเทศกำลังพัฒนาตามบัญชีรายละเอียดแนบท้ายประกาศนี้ประกาศณ วันที่ ๒๗ มิถุนายน พ.ศ. ๒๕๕๖บุญทรงเตริยาภิรมย์รัฐมนตรีว่าการกระทรวงพาณิชย์ประธานคณะกรรมการพิจารณามาตรการปกป้อง[เอกสารแนบท้าย]๑. บัญชีท้ายประกาศคณะกรรมการพิจารณามาตรการปกป้อง เรื่องผลการพิจารณาทบทวนความจำเป็นเพื่อขยายเวลาการบังคับใช้มาตรการปกป้องจากการนำเข้าสินค้าบล็อกแก้วที่เพิ่มขึ้นพ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๑๐ กรกฎาคม๒๕๕๖อุษมล/ผู้ตรวจ๑๐ กรกฎาคม๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๘๐ ง/หน้า ๑๔/๑ กรกฎาคม ๒๕๕๖